Yakka tartibdagi tadbirkorlar tomonidan yollangan xodimlarni davlat soliq xizmati organlarida hisobga qoʻyish hamda soliq solinadigan daromadlar va chegiriladigan xarajatlar hisobini yuritishni tartibga solish chora-tadbirlari toʻgʻrisida
(resolution, 2025-12-25)

Oʻzbekiston Respublikasi Prezidentining “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida” 2021-yil 23-martdagi PF-6191-son Farmoni ijrosini taʼminlash, shuningdek, yakka tartibdagi tadbirkorlar tomonidan soliq solinadigan daromadlarning va xarajatlarning hisobini yuritish tartibini belgilash maqsadida Vazirlar Mahkamasi qaror qiladi: 1. Belgilansinki: yakka tartibdagi tadbirkorlarga qonunchilik hujjatlarida belgilangan faoliyat turlari boʻyicha besh nafargacha xodimlarni yollash huquqi beriladi; yakka tartibdagi tadbirkor tomonidan yollangan xodimlar elektron tartibda shaxsiy kabinet yoki mobil ilova, shuningdek, Oʻzbekiston Respublikasi Yagona interaktiv davlat xizmatlari portali va Davlat xizmatlari markazlari orqali davlat soliq organlarida roʻyxatga qoʻyiladi; yakka tartibdagi tadbirkor tomonidan mehnat daftarchasi yuritilmaydi; yakka tartibdagi tadbirkor bilan mehnat munosabatlariga kirishgan jismoniy shaxslarga yakka tartibdagi tadbirkor sifatida qaralmaydi va ular yakka tartibdagi tadbirkor nomidan huquqiy hujjatlarni imzolash huquqiga ega emas; xodimlarni yollagan holda tadbirkorlik faoliyatini amalga oshiradigan yakka tartibdagi tadbirkorlar tomonidan faoliyat faqat bitta manzil boʻyicha shoxobchada amalga oshiriladi; yakka tartibdagi tadbirkorlar tomonidan soliq solinadigan daromadlar va chegiriladigan xarajatlarning hisobini yuritish soliq bazasini hisoblab chiqarishning soddalashtirilgan tartibini tanlagan yakka tartibdagi tadbirkorlarga nisbatan tatbiq etilmaydi. 2. Quyidagilarni nazarda tutuvchi: Yakka tartibdagi tadbirkorlar tomonidan yollangan xodimlarni davlat soliq xizmati organlarida hisobga qoʻyish tartibi toʻgʻrisidagi nizom 1-ilovaga muvofiq: yakka tartibdagi tadbirkorlar belgilangan tartibda bank hisobvaragʻi ochgandan soʻng xodimlarni yollash huquqiga ega boʻlishi; yakka tartibdagi tadbirkor va xodim oʻrtasida yozma shakldagi mehnat shartnomasini tuzish tartibi; mehnat shartnomasining amal qilish muddati va xodimning mehnat stajini hisoblash tartibi; davlat soliq xizmati organi tomonidan yakka tartibdagi tadbirkor yollagan xodimni hisobga qoʻyish kartochkasini yuritish tartibi; xodimlarni yollagan holda faoliyatni amalga oshirayotgan yakka tartibdagi tadbirkorlar tomonidan toʻlanadigan soliqlarni hisoblash tartibi. Yakka tartibdagi tadbirkorlar tomonidan soliq solinadigan daromadlar va chegiriladigan xarajatlarning hisobini yuritish tartibi toʻgʻrisidagi nizom 2-ilovaga muvofiq tasdiqlansin: daromadlar va tovar operatsiyalarini hisobga olish registrlari yuritilishi, ularda yakka tartibdagi tadbirkor toʻgʻrisidagi maʼlumotlar aks ettirilishi; tovar cheklari daftarchasi yakka tartibdagi tadbirkorning arizasiga asosan u roʻyxatdan oʻtkazilgan joydagi davlat soliq xizmati organlarida roʻyxatdan oʻtkazilishi; daromadlarni va tovar operatsiyalarini hisobga olish registrlarini tasdiqlash, registrlarni saqlash muddati; davlat soliq xizmati organlari tomonidan yakka tartibdagi tadbirkorlarning soliq solinadigan daromadlarini aniqlash hamda yakka tartibdagi tadbirkorlar tomonidan daromad soligʻini toʻlash tartibi. 3. Vazirlar Mahkamasining “Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatini tasdiqlash toʻgʻrisida” 2011-yil 7-yanvardagi 6-son qaroriga (Oʻzbekiston Respublikasi QT, 2011-y., 1-son, 3-modda) 3-ilovaga muvofiq oʻzgartirishlar kiritilsin. 4. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 5. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi Davlat soliq qoʻmitasi raisi Sh.D. Kudbiyev zimmasiga yuklansin. 1. Ushbu Nizom yakka tartibdagi tadbirkorlar tomonidan yollangan xodimlarni (keyingi oʻrinlarda — xodim) davlat soliq xizmati organlarida hisobga qoʻyish tartibini belgilaydi. Mazkur Nizomning amal qilishi yuridik shaxs tashkil etmagan oilaviy tadbirkorlik subyektlariga tatbiq etilmaydi. 2. Yakka tartibdagi tadbirkorlar belgilangan tartibda bank hisobvaragʻi ochgandan soʻng xodimlarni yollash huquqiga ega boʻladi. 3. Yakka tartibdagi tadbirkorlar qonunchilik hujjatlarida belgilangan tartibda xodimlarni yollash huquqiga ega. 4. Yakka tartibdagi tadbirkor bilan mehnat munosabatlariga kirishgan jismoniy shaxslarga yakka tartibdagi tadbirkor sifatida qaralmaydi va ular yakka tartibdagi tadbirkor nomidan huquqiy hujjatlarni imzolash huquqiga ega emas. 5. Yakka tartibdagi tadbirkor va uning yollangan xodimi oʻrtasidagi mehnat munosabatlari ushbu Nizomda nazarda tutilgan yakka tartibdagi tadbirkorlik faoliyatini amalga oshirish xususiyatlarini hisobga olgan holda mehnat toʻgʻrisidagi qonunchilik hujjatlari bilan tartibga solinadi. 6. Yakka tartibdagi tadbirkor xodimlarning qonunchilik hujjatlarida belgilangan mehnat huquqlariga rioya etilishini taʼminlashi shart. 7. Xodimni yollashda (ishga qabul qilishda) yakka tartibdagi tadbirkor ushbu Nizomga 1-ilovada keltirilgan shaklga muvofiq yozma mehnat shartnomasini tuzadi. Xodim ahvolini qonunchilikda belgilangan normalarga nisbatan yomonlashtiradigan mehnat shartnomasi shartlari haqiqiy hisoblanmaydi. 8. Mehnat shartnomasining amal qilish muddati yakka tartibdagi tadbirkorni davlat roʻyxatidan oʻtkazish toʻgʻrisidagi guvohnomaning amal qilish muddatidan oshmasligi kerak. 9. Mehnat shartnomasi ikki nusxada tuziladi. Shartnomaning bir nusxasi yakka tartibdagi tadbirkorda va ikkinchi nusxasi xodimda qoladi. 10. Mehnat shartnomasida yakka tartibdagi tadbirkorning imzosini muhr bilan tasdiqlash va ishga qabul qilish toʻgʻrisida buyruq rasmiylashtirilishi talab qilinmaydi. 11. Xodimning mehnat stajini hisoblash uning uchun Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga ijtimoiy soliq toʻlanganligi toʻgʻrisidagi maʼlumotlar asosida amalga oshiriladi. 12. Yakka tartibdagi tadbirkorlar tomonidan xodimlarni davlat soliq xizmati organlarida hisobga qoʻyish ushbu Nizomga 2-ilovada keltirilgan sxemaga muvofiq amalga oshiriladi. 13. Yakka tartibdagi tadbirkor xodimini hisobga qoʻyish toʻgʻrisidagi arizani xodim bilan mehnat shartnomasi tuzilgan sanadan boshlab uch ish kunidan kechikmay soliq boʻyicha hisobga qoʻyish joyidagi davlat soliq xizmati organiga ushbu Nizomga 3-ilovada keltirilgan shaklga muvofiq shaxsiy kabineti yoki mobil ilovasi shuningdek, Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) va Davlat xizmatlari markazlari orqali eksterritorial tarzda taqdim etadi. 14. Xodimni hisobga qoʻyish toʻgʻrisidagi arizaga yakka tartibdagi tadbirkor va xodim oʻrtasida tuzilgan mehnat shartnomasining nusxasi ilova qilinadi. 15. Davlat soliq xizmati organi tomonidan xodimni hisobga qoʻyish toʻgʻrisidagi ariza olingan sanadan boshlab bir ish kunidan kechikmay mazkur Nizomga 4-ilovada keltirilgan shakl boʻyicha QR-kod qoʻyilgan xodimni hisobga qoʻyish kartochkasi (keyingi oʻrinlarda — hisobga qoʻyish kartochkasi) yakka tartibdagi tadbirkorning shaxsiy kabinetiga yoki mobil ilovasiga shuningdek, YIDXPdagi shaxsiy kabinetiga yoki Davlat xizmatlari markazlariga (oʻzi kelib murojaat qilganda) joʻnatiladi. 16. Hisobga qoʻyish kartochkasi xodim va yakka tartibdagi tadbirkor oʻrtasida tuzilgan mehnat shartnomasining amal qilish muddatiga beriladi. 17. Amal qilish muddati tugagan hisobga qoʻyish kartochkasi oʻz kuchini yoʻqotgan deb hisoblanadi. Oʻz kuchini yoʻqotgan hisobga qoʻyish kartochkasini qayta tiklash uchun yakka tartibdagi tadbirkor tomonidan ushbu Nizomning 14-bandiga muvofiq shaxsiy kabinet yoki mobil ilova shuningdek, YIDXP va Davlat xizmatlari markazlari orqali eksterritoriallik tamoyili asosida ariza joʻnatiladi. Mazkur arizaga asosan davlat soliq xizmati organi tomonidan bir ish kunidan kechiktirmasdan yakka tartibdagi tadbirkorning shaxsiy kabinetiga yoki mobil ilovasiga shuningdek, YIDXPdagi shaxsiy kabinetiga yoki Davlat xizmatlari markazlariga (oʻzi kelib murojaat qilganda) ushbu Nizomning 16-bandiga muvofiq hisobga qoʻyish kartochkasi joʻnatiladi. 18. Xodim bilan tuzilgan mehnat shartnomasi muddatidan oldin bekor qilingan taqdirda, yakka tartibdagi tadbirkor shaxsiy kabineti yoki mobil ilovasi shuningdek, YIDXP va Davlat xizmatlari markazlari orqali soliq boʻyicha hisobga qoʻyish joyidagi davlat soliq xizmati organiga xodim bilan mehnat shartnomasi bekor qilinganligi toʻgʻrisidagi xabarnomani ushbu Nizomga 5-ilovaga muvofiq shaklda bir ish kunidan kechiktirmasdan eksterritorial tarzda yuboradi. Davlat soliq xizmati organi xabarnoma qabul qilingan kunning oʻzida xodimni hisobga qoʻyish kartochkasini bekor qiladi. Mehnat shartnomasi bekor qilinganligi toʻgʻrisidagi xabarnomani oʻz vaqtida yubormaslik, yakka tartibdagi tadbirkorning majburiyatlari boʻyicha jismoniy shaxslardan olinadigan daromad soligʻini va ijtimoiy soliqni hisoblashni toʻxtatib turishga asos boʻlmaydi. 19. Hisobga qoʻyish kartochkasi yoʻqolgan yoki yaroqsiz boʻlib qolgan hollarda davlat soliq xizmati organi tomonidan yakka tartibdagi tadbirkorning shaxsiy kabinetiga yoki mobil ilovasiga joʻnatilgan kartochkadan qayta chop etish orqali foydalanilishi mumkin. 20. Davlat soliq xizmati organlari yakka tartibdagi tadbirkorlarning yollangan xodimlari hisobini belgilangan tartibda yuritadi. 21. Yakka tartibdagi tadbirkorlarga xodim uchun Oʻzbekiston Respublikasining Soliq kodeksiga muvofiq jismoniy shaxslardan olinadigan daromad soligʻi va ijtimoiy soliq toʻlash majburiyati yuklanadi. 22. Xodimlarni yollagan holda tadbirkorlik faoliyatini amalga oshiradigan yakka tartibdagi tadbirkor faoliyatini faqat bitta manzil boʻyicha shoxobchada amalga oshirish huquqiga ega. 23. Ijtimoiy soliqni Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga toʻlashda toʻlov topshiriqnomasi (kirim orderi)da xodimning familiyasi, ismi, otasining ismi, jismoniy shaxsning shaxsiy identifikatsiya raqami va toʻlovning qaysi davr uchun toʻlanayotgani majburiy tartibda koʻrsatilgan boʻlishi shart. Bunda, har bir xodim boʻyicha toʻlov topshiriqnomasi (kirim orderi) alohida yoziladi. 24. Agar yakka tartibdagi tadbirkorning faoliyati vaqtinchalik yoki butunlay toʻxtatilsa, oʻzining shaxsiy kabineti yoki mobil ilovasi orqali soliq boʻyicha hisobga qoʻyish joyidagi davlat soliq xizmati organiga ushbu Nizomning 19-bandiga muvofiq yuborgan xabarnomasi asosida xodimga jismoniy shaxslardan olinadigan daromad soligʻi va ijtimoiy soliq hisoblanishi toʻxtatiladi. Faoliyatini vaqtinchalik toʻxtatgan yakka tartibdagi tadbirkor faoliyati qayta tiklangan sanadan boshlab hisobga qoʻyish kartochkasining muddati oʻtmagan boʻlsa, belgilangan tartibda xodimga jismoniy shaxslardan olinadigan daromad soligʻi va ijtimoiy soliq hisoblanadi. Faoliyatini vaqtinchalik toʻxtatgan yakka tartibdagi tadbirkor faoliyati qayta tiklangan sanadan boshlab hisobga qoʻyish kartochkasining muddati oʻtgan boʻlsa, ushbu Nizomning 14-bandiga asosan shaxsiy kabinet yoki mobil ilova orqali eksterritorial tarzda ariza joʻnatadi. Mazkur ariza tushgan sanadan boshlab davlat soliq xizmati organi ushbu Nizomning 16-bandiga asosan yakka tartibdagi tadbirkorning shaxsiy kabineti yoki mobil ilovasiga hisobga qoʻyish kartochkasini joʻnatishi lozim. 25. Yakka tartibdagi tadbirkor bilan mehnat shartnomasini tuzmasdan faoliyat koʻrsatayotgan xodimlar aniqlangan taqdirda, yakka tartibdagi tadbirkor xodimlar sonini yashirganligi uchun maʼmuriy javobgarlikka tortiladi. 26. Xodimlarni ishga jalb qiladigan yakka tartibdagi tadbirkorlar ushbu Nizom talablarini hisobga olgan holda soliqlar va yigʻimlarni hisoblashning toʻgʻriligi hamda ularning qonunchilikka muvofiq oʻz vaqtida toʻlanishi yuzasidan javobgardirlar. 27. Yakka tartibdagi tadbirkorning xodimi savdo va xizmatlar koʻrsatish qoidalarini buzgan taqdirda, unga nisbatan qonunda belgilangan tartibda javobgarlik choralari tatbiq etiladi. Bunda, moliyaviy sanksiya xodimni ishga jalb qilgan yakka tartibdagi tadbirkorga nisbatan qoʻllaniladi. 28. Davlat soliq xizmati organlari qonunchilikka muvofiq soliqlar va yigʻimlarni hisoblash va toʻlashning toʻgʻriligi yuzasidan nazoratni amalga oshiradilar. BosqichlarSubyektlarTadbirlarBajarish muddatlari1-bosqichYakka tartibdagi tadbirkorYakka tartibdagi tadbirkor xodim bilan mehnat shartnomasi tuzgandan soʻng uch ish kunidan kechikmay xodimni hisobga qoʻyish toʻgʻrisidagi arizani soliq boʻyicha hisobga qoʻyish joyidagi davlat soliq xizmati organiga shaxsiy kabineti yoki mobil ilova shuningdek, YIDXP va Davlat xizmatlari markazlari orqali eksterritorial tarzda yuboradi.3 ish kunidan kechiktirmasdan2-bosqichDavlat soliq xizmati organiDavlat soliq xizmati organi yakka tartibdagi tadbirkorning xodimni hisobga qoʻyish toʻgʻrisidagi arizasini olgan sanadan boshlab bir ish kunidan kechikmay QR-kod qoʻyilgan xodimni hisobga qoʻyish kartochkasini yakka tartibdagi tadbirkorning shaxsiy kabinetiga yoki mobil ilovasiga shuningdek, YIDXPdagi shaxsiy kabinetiga yoki Davlat xizmatlari markazlariga (oʻzi kelib murojaat qilganda) joʻnatadi.1 ish kunidan kechiktirmasdan3-bosqichYakka tartibdagi tadbirkorXodim bilan tuzilgan mehnat shartnomasi muddatidan oldin bekor qilingan taqdirda, yakka tartibdagi tadbirkor yollangan xodim bilan tuzilgan mehnat shartnomasi bekor qilinganligi toʻgʻrisidagi xabarnomani bir ish kunidan kechiktirmasdan soliq boʻyicha hisobga qoʻyish joyidagi davlat soliq xizmati organiga shaxsiy kabineti yoki mobil ilova shuningdek, YIDXP va Davlat xizmatlari markazlari orqali eksterritorial tarzda yuboradi.1 ish kunidan kechiktirmasdan4-bosqichDavlat soliq xizmati organiDavlat soliq xizmati organi yakka tartibdagi tadbirkorning xodimi bilan tuzilgan mehnat shartnomasi bekor qilinganligi toʻgʻrisidagi xabarnomasini qabul qilgan kunning oʻzida xodimni hisobga qoʻyish kartochkasini bekor qiladi. Xabarnoma qabul qilingan kunning oʻzida 1. Mazkur Nizom yakka tartibdagi tadbirkorlar tomonidan soliq solinadigan daromadlar va chegiriladigan xarajatlarning hisobini yuritish tartibini belgilaydi. Ushbu Nizomning amal qilishi qonunchilik hujjatlarida belgilangan tartibda ayrim yakka tartibdagi tadbirkorlarga nisbatan tatbiq etilmaydi. 2. Mazkur Nizomda quyidagi asosiy tushunchalar qoʻllaniladi: tovarlar (xizmatlar)ni realizatsiya qilishdan olingan daromad — hisobot davrida tovarlar (xizmatlar)ni realizatsiya qilishdan tushgan jami tushum summasi; sof daromad — tovarlar (xizmatlar)ni realizatsiya qilishdan olingan daromaddan ushbu tovarlarning (xom ashyoning) hujjatlar bilan tasdiqlangan tannarxi, ularni sotib olish, saqlash, sotish va maʼmuriy xarajatlar chegirilgan holda yakka tartibdagi tadbirkorning ixtiyorida qolgan daromad (foyda) summasi. 3. Yakka tartibdagi tadbirkorlar soliq solinadigan daromadlarni va xarajatlarni hisobga olish registrlarida daromadlar va xarajatlar hisobini yuritishi shart. Daromadlar va xarajatlarni hisobga olish registrlari quyidagilarni oʻz ichiga oladi: yakka tartibdagi tadbirkorning daromadlari va xarajatlarini hisobga olish daftari; tovar cheklari daftari yoki nazorat-kassa texnikasi cheki. Bunda, daromadlar va tovar operatsiyalarini hisobga olish registrlari daftar shaklida (keyingi oʻrinlarda — hisobga olish daftari) tikiladi, uning birinchi varagʻi yakka tartibdagi tadbirkor toʻgʻrisidagi maʼlumotlar bilan toʻldiriladi. Hisobga olish daftarining keyingi varaqlarida faoliyat turidan kelib chiqib: chakana savdo faoliyati bilan shugʻullanuvchi yakka tartibdagi tadbirkorlarning daromadlarini hisobga olish registrlari; xizmat koʻrsatish faoliyati bilan shugʻullanuvchi yakka tartibdagi tadbirkorlarning daromadlarini hisobga olish registrlari; xarajatlarni hisobga olish registrlari oʻz faoliyati uchun lozim boʻladigan miqdorda (varaqda) tikiladi. 4. Aholi bilan pullik hisob-kitoblarni nazorat-kassa texnikasini qoʻllamasdan amalga oshirishi mumkin boʻlgan faoliyat turlari bilan shugʻullanadigan yakka tartibdagi tadbirkor tovar cheklari daftarini davlat soliq xizmati organlariga roʻyxatdan oʻtkazish uchun taqdim etishi lozim. Tovar cheklari daftari yakka tartibdagi tadbirkorning arizasiga asosan u roʻyxatdan oʻtkazilgan joydagi davlat soliq xizmati organlarida roʻyxatdan oʻtkaziladi. Yakka tartibdagi tadbirkorlar tomonidan soliq solinadigan daromadlar va chegiriladigan xarajatlarning hisobini yuritish ushbu Nizomga ilovada keltirilgan sxemaga muvofiq amalga oshiriladi. 5. Daromadlarni va tovar operatsiyalarini hisobga olish registrlari raqamlar qoʻyilgan, ip oʻtkazib bogʻlangan holda tegishli davlat soliq xizmati organlarining muhri bilan tasdiqlanadi va yakka tartibdagi tadbirkorga bir ish kunidan kechiktirmay taqdim qilinadi. Daromadlarni va tovar operatsiyalarini hisobga olish registrlari yakka tartibdagi tadbirkorda oxirgi yozuv kiritilgan paytdan eʼtiboran besh yil mobaynida saqlanadi. 6. Oʻz faoliyatining xususiyatiga koʻra aholi bilan pullik hisob-kitoblarni nazorat-kassa texnikasini qoʻllamasdan amalga oshirishi mumkin boʻlgan yakka tartibdagi tadbirkorlar tovar cheklari daftarini yuritishlari shart. Aholi bilan pulli hisob-kitoblarni nazorat-kassa texnikasini qoʻllagan holda amalga oshiradigan yakka tartibdagi tadbirkorlar tomonidan tovar cheklari daftari yuritilmaydi. 7. Hisobga olish daftaridagi yozuvlar ularning toʻgʻriligini tasdiqlash uchun u bilan birga saqlanadigan hujjatlar asosida yuritiladi. Quyidagilar yakka tartibdagi tadbirkor tomonidan xarid qilingan tovarlar (xizmatlar) manbaini tasdiqlaydigan hujjatlar hisoblanadi: shartnoma; hisobvaraq-faktura; bankdagi hisobvaragʻidan tovarlar (xizmatlar)ni pul oʻtkazish yoʻli bilan sotib olganligi toʻgʻrisidagi toʻlov topshiriqnomasi; tovarlar (xizmatlar) sotib olinganligini tasdiqlovchi boshqa hujjatlar. 8. Quyidagilar tovarlar (xizmatlar) realizatsiya qilinganligini tasdiqlaydigan hujjat hisoblanadi: nazorat-kassa texnikasi cheklari nusxalari — nazorat-kassa texnikasi qoʻllanilishi orqali tovarlar sotilganda (shu jumladan, virtual kassa); bank plastik kartalaridan foydalangan holda toʻlovlar qabul qilish boʻyicha hisob-kitob terminallari cheklari nusxalari — hisob-kitob terminali qoʻllanilganda; bankdagi hisobvaragʻiga tushgan pul mablagʻlari — tovarlar (xizmatlar) pul oʻtkazish yoʻli bilan sotilganligi toʻgʻrisidagi toʻlov topshiriqnomasi; tovar cheklari daftari — tovar cheki berilganda; tovarlar (xizmatlar) realizatsiya qilinganligini tasdiqlovchi boshqa hujjatlar. 9. Sotilgan tovarlar va koʻrsatilgan xizmatlar rekvizitlari (tovarlar, xizmatlar nomi, oʻlchov birligi, tovarlarni xarid qilish, sotish va koʻrsatilgan xizmatlar summasi) toʻgʻrisidagi maʼlumotlar hisobga olish daftarida kalendar oy yakunlanganidan soʻng keyingi oyning uchinchi kunidan kechiktirmasdan tegishli yozuvlar bilan qayd etiladi. Kalendar oy davomida sotilgan tovarlar va koʻrsatilgan xizmatlar summasi nazorat-kassa texnikasi koʻrsatkichi, bank plastik kartalaridan foydalangan holda toʻlovlar qabul qilish boʻyicha hisob-kitob terminallari cheklari, yozilgan tovar cheklari summasi hamda bankdagi hisobvaraqqa pul koʻchirish orqali tushgan pul mablagʻlarining umumiy summasi bilan mos tushishi kerak. 10. Har bir mijozga tovarlar (xizmatlar)ning realizatsiya qilinganligi toʻgʻrisidagi maʼlumotlar tovar cheklari daftarining alohida varagʻida aks ettiriladi. Tovar cheklari daftaridagi varaqa ikki nusxada toʻldiriladi, bir nusxasi qirqib olinadi va xaridorga beriladi, ikkinchi nusxasi tovar cheklari daftarida tikilgan holda qoladi. Bunda, xaridorga beriladigan va oʻzida qoladigan tovar cheklari daftaridagi varaqda barcha yozuvlar aynan bir xil boʻlishi kerak. 11. Tovar cheklari daftaridagi varaqlarda quyidagi yozuvlar: yakka tartibdagi tadbirkor tomonidan jismoniy shaxsning shaxsiy identifikatsiya raqami, familiyasi, ismi, otasining ismi va imzosi — tovar cheklari daftarini davlat soliq xizmati organida roʻyxatdan oʻtkazish uchun taqdim etilgunga qadar barcha varaqlarda yakka tartibdagi tadbirkor tomonidan mustaqil ravishda kiritiladi; qolgan yozuvlar — tovar cheki xaridorga berilgunga qadar sotish, xizmat koʻrsatish va buyurtmalarni bajarish paytida kiritiladi. 12. Tovar cheklari daftarining varaqlari toʻldirilganda: xaridorga sotiladigan tovarlar va koʻrsatiladigan xizmatlar uchun toʻlovning umumiy summasi aks ettiriladi; bitta xaridorga sotiladigan tovarlar va koʻrsatiladigan xizmatlar uchun tovar cheki bitta varaqda rasmiylashtirib beriladi; tovarlar (xizmatlar) narxi, oʻlchami, soni va jami summasi toʻgʻrisidagi maʼlumotlar raqamlar bilan kiritiladi. Tovar cheklari daftari toʻlishiga qadar yakka tartibdagi tadbirkor davlat soliq xizmati organlarida qoʻshimcha faqat bitta yangi tovar cheklari daftarini roʻyxatdan oʻtkazishi mumkin. 13. Yakka tartibdagi tadbirkorning tovarlar (xizmatlar)ni realizatsiya qilishdan olingan daromadi quyidagi mezonlar asosida aniqlanishi mumkin: taqdim etiladigan hisobot maʼlumotlari; tijorat banklarida ochilgan bank hisobvaraqlarida amalga oshirilgan tovar aylanmalari toʻgʻrisidagi maʼlumotlar; taqdim etilgan soliq hisoboti kameral soliq tekshiruvi orqali tahlil qilinganda qoʻshimcha aniqlangan daromadlar; sayyor soliq tekshiruvini oʻtkazish davomida haqiqatda olingan daromadlar hamda ularning shakllanishi manbalari va xarajatlarni tahlil qilish natijalari. Yakka tartibdagi tadbirkorlar tomonidan davlat soliq xizmati organlariga hisobot taqdim etish qonunchilik hujjatlarida belgilangan tartibda amalga oshiriladi. 14. Yakka tartibdagi tadbirkorning tovarlar (xizmatlar)ni realizatsiya qilishdan olingan daromadi bir kalendar yildagi oylar davomida oʻsib boruvchi tushumdan kelib chiqib aniqlanadi. 15. Yakka tartibdagi tadbirkorlarning tovarlar (xizmatlar)ni realizatsiya qilishdan olingan daromadi miqdori faoliyatning bir necha turi bilan shugʻullanuvchi yakka tartibdagi tadbirkor uchun barcha faoliyatidan tovarlar (xizmatlar)ni realizatsiya qilishdan olingan jami tushumidan kelib chiqib aniqlanadi. 16. Kalendar yilda tovarlar (xizmatlar)ni realizatsiya qilishdan olingan daromadi yuz million soʻmdan oshmaydigan yakka tartibdagi tadbirkorlar jismoniy shaxslardan olinadigan daromad soligʻini (keyingi oʻrinlarda — daromad soligʻi) qatʼiy belgilangan miqdorda yoki jami yillik daromadi toʻgʻrisidagi deklaratsiya asosida toʻlashni tanlashga haqli. Yakka tartibdagi tadbirkorlar soliq toʻlash tartibini quyidagilar orqali tanlashga haqli: tadbirkorlik subyektining davlat roʻyxatidan oʻtkazilishi chogʻida tanlangan soliq toʻlash tartibini koʻrsatish; doimiy yashash joyi boʻyicha soliq organlariga joriy yilning 25-yanvaridan kechiktirmasdan tanlangan soliq toʻlash tartibi toʻgʻrisida bildirish xati taqdim etish. Yakka tartibdagi tadbirkor tomonidan bildirish xati belgilangan muddatda taqdim etilmasligi uning soliqni qatʼiy belgilangan miqdorda toʻlashga roziligini bildiradi. 17. Konsert-tomosha faoliyatini amalga oshirish bilan shugʻullanuvchi yakka tartibdagi tadbirkorlar tomonidan daromad soligʻi faqat jami yillik daromadi toʻgʻrisidagi deklaratsiya asosida toʻlanadi. 18. Daromad soligʻini jami yillik daromadi toʻgʻrisidagi deklaratsiya asosida toʻlashni tanlagan yakka tartibdagi tadbirkorlar tomonidan doimiy yashash joyidagi soliq organiga: joriy yilning 1-fevralidan kechiktirmay; yangi roʻyxatdan oʻtgan yoki tadbirkorlik faoliyatini qayta boshlagan tadbirkorlik subyektlari tomonidan roʻyxatdan oʻtkazilgan oyning oxiriga qadar dastlabki tarzdagi deklaratsiya taqdim etiladi. 19. Daromad soligʻi yakka tartibdagi tadbirkor tomonidan taqdim etilgan dastlabki deklaratsiya yoki soliq organining xabarnomasi asosida, har oyda daromad olingan oydan keyingi oyning 15-kuniga qadar toʻlanadi. Yakka tartibdagi tadbirkorning faoliyati qonunchilik hujjatlarida belgilangan tartibda vaqtincha toʻxtatilgan davrda dastlabki deklaratsiya asosida daromad soligʻining hisoblanishi toʻxtatib turiladi. 20. Yakka tartibdagi tadbirkorlar jami yillik daromadi toʻgʻrisidagi deklaratsiyani roʻyxatdan oʻtkazilgan joydagi davlat soliq xizmati organiga hisobot yilidan keyingi yilning 1-aprelidan kechiktirmay taqdim etadi. Bunda, yakka tartibdagi tadbirkor tadbirkorlik faoliyatini amalga oshirish bilan bogʻliq boʻlgan haqiqatda amalga oshirilgan va hujjatlar bilan tasdiqlangan xarajatlarni tovarlarni (xizmatlarni) realizatsiya qilishdan olingan daromaddan chegirib tashlash huquqiga ega. Yakka tartibdagi tadbirkor tadbirkorlik faoliyatini butunlay toʻxtatmoqchi boʻlsa, faoliyatini toʻxtatishidan oʻn kun oldin roʻyxatdan oʻtkazilgan joyidagi davlat soliq xizmati organiga jami yillik daromadi toʻgʻrisidagi deklaratsiyani taqdim etadi. 21. Jami yillik daromad toʻgʻrisidagi deklaratsiya asosida hisoblab chiqarilgan daromad soligʻining yillik summasi yakka tartibdagi tadbirkor tomonidan oʻtgan hisobot yili davomida toʻlangan soliq summasidan qatʼi nazar hisobot yilida haqiqiy olingan daromad miqdoridan kelib chiqqan holda aniqlanadi. Bunda, hisoblanadigan soliq summasi hisobot yili davomida mazkur Nizomning 19-bandiga asosan toʻlangan soliq summasiga nisbatan kamayishga hisoblanishi mumkin. 22. Yil yakuni bilan hisoblab chiqarilgan daromad soligʻining yillik summasi bilan yil mobaynida toʻlangan summalar oʻrtasidagi farq kelgusi yilning 1-iyunidan kechiktirmay soliq toʻlovchidan undirilishi yoki unga qaytarilishi lozim. Faoliyatini butunlay toʻxtatmoqchi boʻlgan yakka tartibdagi tadbirkorning jami yillik daromad toʻgʻrisidagi deklaratsiyasi asosida hisoblab chiqarilgan daromad soligʻining yillik summasi bilan yil mobaynida toʻlangan summalar oʻrtasidagi farq faoliyatini toʻxtatguniga qadar soliq toʻlovchi tomonidan toʻlanishi yoki unga qaytarilishi lozim. 23. Agar soliq toʻlovchi jami yillik daromadi toʻgʻrisidagi deklaratsiyani taqdim etmagan boʻlsa, shuningdek, oldin taqdim etilgan deklaratsiyada notoʻgʻri maʼlumotlar aniqlangan va soliq toʻlovchi tomonidan jami yillik daromadi toʻgʻrisidagi deklaratsiyaning oʻzgarganligi haqidagi ariza belgilangan muddatlarda taqdim etilmagan taqdirda, soliq organi soliq summasini oʻzidagi mavjud axborot asosida hisoblashga va toʻlanishi lozim boʻlgan, hisoblangan soliq summasi toʻgʻrisida soliq toʻlovchiga oʻn kunlik muddatda toʻlov xabarnomasini topshirishga haqli. Soliq toʻlovchi tomonidan jami yillik daromadi toʻgʻrisidagi deklaratsiya yoki toʻgʻrilangan deklaratsiya taqdim etilgan taqdirda, soliqning yakuniy summasi ushbu deklaratsiyani hisobga olgan holda aniqlanadi. 24. Daromad soligʻini jami yillik daromadi toʻgʻrisidagi deklaratsiya asosida toʻlashga oʻtkazilgan yakka tartibdagi tadbirkor tomonidan Hisobga olish daftari yuritilmaganligi yoki belgilangan tartibda yuritilmaganligi aniqlangan taqdirda, soliq amalga oshirilgan faoliyat turlari uchun belgilangan qatʼiy miqdordagi summadan kam boʻlmagan miqdorda toʻlanadi. 25. Yakka tartibdagi tadbirkorning sof daromadi hisobot davrida tovarlar (xizmatlar)ni realizatsiya qilishdan olingan jami daromaddan ushbu tovarlar (xom ashyo)ning tannarxi va mazkur Nizomning 7-bobida koʻrsatilgan tovarlar (xom ashyo)ni sotib olish, saqlash, sotish va maʼmuriy xarajatlar chegirilgan holda aniqlanadi. 26. Daromad soligʻi yakka tartibdagi tadbirkorning sof daromadini Oʻzbekiston Respublikasining Soliq kodeksiga muvofiq belgilangan jismoniy shaxslardan olinadigan daromad soligʻi stavkasiga koʻpaytirish yoʻli bilan hisoblab chiqariladi. 27. Quyidagilar tovarlar (xom ashyo)ni sotib olish xarajatlari hisoblanadi: tovarlar (xom ashyo)ni sotib olish narxi; manzilga borish va kelish uchun yoʻl xarajatlari; tovarlar (xom ashyo)ni olib kelish boʻyicha transport xarajatlari; mehmonxona xizmatidan foydalanish uchun qilingan xarajatlar. 28. Quyidagilar tovarlar (xom ashyo)ni saqlash xarajatlari hisoblanadi: joy ijarasi (omborxona, ayvon va h.k.) uchun toʻlovlar; tovarlarni qadoqlash xarajatlari; kommunal toʻlovlar; savdo (xizmat koʻrsatish) obyektlarini isitish yoki sovitish moslamalarini xarid qilish yoki taʼmirlash xarajatlari. 29. Quyidagilar tovarlar (xizmatlar)ni sotish xarajatlari hisoblanadi: tovarlar (xizmatlar)ni yetkazib berish boʻyicha transport xarajatlari; reklama xarajatlari; savdo (xizmat koʻrsatish) shoxobchasi uchun ijara shartnomasiga asosan toʻlangan toʻlov. 30. Quyidagilar maʼmuriy xarajatlar hisoblanadi: tadbirkorlik faoliyatini amalga oshirishga ruxsat beruvchi hujjatlar uchun toʻlovlar; tadbirkorlik faoliyati uchun soliq toʻlovlari; ishchi va xodimlar uchun ish haqi toʻlovlari. 31. Mazkur bobda koʻrsatilganlardan tashqari tadbirkorlik faoliyatini amalga oshirish bilan bogʻliq boʻlgan va hujjatlar bilan tasdiqlangan boshqa xarajatlar ham tovarlar (xizmatlar)ni realizatsiya qilishdan olingan jami daromaddan chegiriladigan xarajatlar sifatida hisobga olinishi mumkin. 32. Shartnoma, hisobvaraq-faktura, toʻlov amalga oshirilganligi toʻgʻrisidagi bank hujjatlari, nazorat-kassa texnikasi va toʻlov terminallari cheklari mazkur bobda koʻrsatilgan tovarlar (xizmatlar)ni realizatsiya qilishdan olingan jami daromaddan chegiriladigan xarajatlarni tasdiqlovchi hujjatlar hisoblanadi. 33. Yakka tartibdagi tadbirkorlar tomonidan soliq rejimini qoʻllashning oʻziga xos xususiyatlari Oʻzbekiston Respublikasining Soliq kodeksi hamda boshqa qonunchilik hujjatlari bilan tartibga solinadi. 34. Yakka tartibdagi tadbirkorlar ushbu Nizom talablarini hisobga olgan holda soliqlar va yigʻimlarni hisoblashning toʻgʻriligi hamda ularning qonunchilikka muvofiq oʻz vaqtida toʻlanishi yuzasidan javobgardir. 35. Yakka tartibdagi tadbirkorlar tomonidan hisoblab chiqarilishi, toʻlanishi lozim boʻlgan soliqlar va yigʻimlar ustidan nazorat hamda tegishli choralar davlat soliq xizmati organlari tomonidan Oʻzbekiston Respublikasi qonunchilik hujjatlariga muvofiq amalga oshiriladi. 36. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Yakka tartibdagi tadbirkor Yakka tartibdagi tadbirkorlar daromadlarni va tovar operatsiyalarini hisobga olish registrlarini roʻyxatdan oʻtkazish uchun davlat soliq xizmati organlariga ariza taqdim etadi. Roʻyxatdan oʻtgandan soʻng 3 ish kunidan kechiktirmay 2-bosqich Davlat soliq xizmati organi Yakka tartibdagi tadbirkorning arizasiga asosan daromadlarni va tovar operatsiyalarini hisobga olish registrlarini u roʻyxatdan oʻtkazilgan joydagi davlat soliq xizmati organlarida roʻyxatdan oʻtkazadi va muhr bilan tasdiqlaydi. 1 ish kunidan kechiktirmay 3-bosqich Yakka tartibdagi tadbirkor Sotilgan tovarlar va koʻrsatilgan xizmatlar rekvizitlari toʻgʻrisidagi maʼlumotlarni hisobga olish daftarida tegishli yozuvlar bilan qayd etadi. Keyingi oyning 3 kunidan kechiktirmay 4-bosqich Davlat soliq xizmati organi Yakka tartibdagi tadbirkorning tovarlar (xizmatlar)ni realizatsiya qilishdan olingan daromadini bir kalendar yildagi oylar davomida oʻsib boruvchi tushumdan kelib chiqib aniqlaydi. Yil davomida 5-bosqich Yakka tartibdagi tadbirkor Daromad soligʻini jami yillik daromadi toʻgʻrisidagi deklaratsiya asosida toʻlashni tanlagan yakka tartibdagi tadbirkorlar doimiy yashash joyidagi soliq organiga yangi roʻyxatdan oʻtgan yoki tadbirkorlik faoliyatini qayta boshlagan tadbirkorlik subyektlari tomonidan roʻyxatdan oʻtkazilgan oyning oxiriga qadar dastlabki tarzdagi deklaratsiya taqdim etadi. Joriy yilning 1-fevralidan kechiktirmay 6-bosqich Yakka tartibdagi tadbirkor 1. Yakka tartibdagi tadbirkorlar daromad soligʻini taqdim etilgan dastlabki deklaratsiya yoki soliq organining xabarnomasi asosida, har oyda daromad olingan oydan keyingi oyning 15-kuniga qadar toʻlaydi. Oyning 15 kuniga qadar 2. Yakka tartibdagi tadbirkorlar jami yillik daromadi toʻgʻrisidagi deklaratsiyani roʻyxatdan oʻtkazilgan joydagi davlat soliq xizmati organiga hisobot yilidan keyingi yilning 1-aprelidan kechiktirmay taqdim etadi. Keyingi yilning 1-aprelidan kechiktirmay 1. Qarorning nomi quyidagi tahrirda bayon etilsin: “Yakka tartibdagi tadbirkorlar shugʻullanishi mumkin boʻlgan faoliyat turlari roʻyxatini tasdiqlash toʻgʻrisida”. 2. Muqaddimadagi “Yuridik shaxs tashkil etmasdan xususiy” soʻzlari “Yakka tartibdagi” soʻzlari bilan almashtirilsin. 3. 1-band quyidagi tahrirda bayon etilsin: “Yakka tartibdagi tadbirkorlar shugʻullanishi mumkin boʻlgan faoliyat turlari roʻyxati 1-ilovaga muvofiq tasdiqlansin. Faoliyatning ushbu turlarini amalga oshiruvchi yakka tartibdagi tadbirkorlar qonunchilik hujjatlarida belgilangan tartibda xodimlarni yollash huquqiga ega”. 4. 3 va 4-bandlardagi “xususiy” soʻzi “yakka tartibdagi” soʻzlari bilan almashtirilsin. 5. 1-ilovada: ilovaning nomi quyidagi tahrirda bayon etilsin: “Yakka tartibdagi tadbirkorlar shugʻullanishi mumkin boʻlgan faoliyat turlari roʻyxati”; izoh qismining uchinchi xatboshisidagi “xususiy” soʻzi “yakka tartibdagi” soʻzlari bilan almashtirilsin. 1. Vazirlar Mahkamasining “Xususiy tadbirkorlar tomonidan xodimlarni yollagan holda tadbirkorlik faoliyatini amalga oshirish tartibi toʻgʻrisidagi nizomni tasdiqlash haqida” 2015-yil 31-iyuldagi 219-son qarori (Oʻzbekiston Respublikasi QT, 2015-y., 7-son, 65-modda). 2. Vazirlar Mahkamasining “Chet elda ishlayotgan Oʻzbekiston Respublikasi fuqarolari hamda ish vaqtini hisobga olib boʻlmaydigan shaxslarning ayrim toifalari tomonidan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga yagona ijtimoiy toʻlov toʻlash tartibini, shuningdek ularning pensiyani hisoblash uchun olinadigan ish stajini va ish haqi miqdorini hisobga olish tartibi toʻgʻrisidagi nizomni tasdiqlash haqida” 2016-yil 22-fevraldagi 46-son qaroriga (Oʻzbekiston Respublikasi QT, 2016-y., 2-son, 10-modda) 3-ilovaning 9-bandi. 3. Vazirlar Mahkamasining “Oʻzbekiston Respublikasi Prezidentining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2016-yil 28-oktabrdagi PQ-2646-son qarorini amalga oshirish chora-tadbirlari toʻgʻrisida” 2017-yil 9-fevraldagi 66-son qaroriga (Oʻzbekiston Respublikasi QT., 2017-y., 2-son, 5-modda) 5-ilovaning 36-bandi. 4. Vazirlar Mahkamasining “Oilaviy mehmon uylari faoliyatini tashkil etish toʻgʻrisida” 2018-yil 7-avgustdagi 631-son qaroriga 2-ilovaning 3-bandi. 5. Vazirlar Mahkamasining “Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 21-oktabrdagi 889-son qaroriga ilovaning 6-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida” 2019-yil 21-maydagi PF-5723-son Farmoni)” 2019-yil 28-dekabrdagi 1046-son qaroriga ilovaning 144-bandi. 7. Vazirlar Mahkamasining “Soliq xavfini boshqarish, soliq xavfi mavjud soliq toʻlovchilarni (soliq agentlarini) aniqlash va soliq tekshiruvlarini tashkil etish va oʻtkazish toʻgʻrisida” 2021-yil 7-yanvardagi 1-son qaroriga 3-ilovaning 4-bandi va 4-ilovaning 1-bandi. 8. Vazirlar Mahkamasining “Davlat xizmatlarini koʻrsatishda agentlar faoliyatini tashkil etish chora-tadbirlari toʻgʻrisida” 2021-yil 19-apreldagi 221-son qaroriga 3-ilovaning 2-bandi.